Klara May

[eta|[Rudolf Sternad: portreto de Klara May (mapost 1928)]] 
**Klara Auguste Wilhelmine MAY** (fraŭline *Klara Beibler*, vidvine *Klara Plöhn*; naskiĝinta la  en Dessau, mortinta la  en Radebeul) estis la dua edzino de la furorverkisto Karl May kaj post ties universala heredanto kaj testamentefektiviganto. 

## Vivo kaj agado 
### Jaroj antaŭ la edziniĝo de May 
Ŝi naskiĝis en Amalia Konvento de Dessau kie deĵoris ŝia patro; de ŝi asertita frekvento de Supera porknabina lernejo en Dessau ne konfirmeblas. En 1881 ŝi edzigis la fabrikestron Richard Plöhn; kun li kaj la vidvinigita patrino ili transloĝiĝis al Lepsiko kaj poste al Radebeul. Tie la paro konatiĝis kun la May-oj. Al eksteraj personoj Klara kaj Emma Pollmer (la unua edzino de May) ŝajnis esti fratinoj. La aliĝo al la May-oj eĉ pliiĝis de februaro post la morto de Richard Plöhn. Kun ili ŝi ankaŭ vojaĝadis, kion ŝi skribe kaj fote akurate dokumentis. Tamen ŝia rolo pri la kreskanta fremdiĝo inter la May-oj ne klaras.

### Edzino de May 
En marto 1903 nuptis Karl May denove. Klara iĝis perantino inter Karl May kaj ties unua edzino dum la (post)divorca periodo kio ege interesigis la ĵurnalistojn kaj troŝarĝis la psike nestabilan Emma. En junio 1909 mortis la patrino de Klara. Klara fidele akompanis Karl May dum ties agadoj (ekz. vojaĝo al Norda Ameriko en 1908 kaj al Vieno en marto 1912). 

### Post la morto de Karl May 
En julio 1913, Klara May fondis kun Friedrich Ernst Fehsenfeld kaj Euchar Albrecht Schmid la eldonejon *Karl-May-Verlag*. Krome ŝi iĝis kompaniano ĉe la filmsocieto *Ustad-Film, Dr. Droop & Co.* de Marie Luise Droop: ĉi firmao elfaris en 1920 tri mutajn filmojn pri verkoj de May (Auf den Trümmern des Paradieses; Die Todeskarawane; Die Teufelsanbeter). Komanditulo de la menciita societo estis Friedrich Eduard Bilz, naturkuracisto el Oberlößnitz, kies familio estis amika al la May-oj. Meze de la 1920-aj jaroj ofertis la artisto Patty Frank kolektojn siajn pri la Fora Okcidento kontraŭ la rajto de dumviva loĝado en trunkodomo en Radebeul. Muzea funkcio ekis en 1928. Dum la sekvaj tri jardekoj Patty eksplikis al la publiko la vivon kaj kulturon de la indianoj. 

Rilate al la postlasitaĵoj de Karl May problemis ke la intenco de Klara estis kvazaŭ sanktuligo de Karl May: malfavorajn dokumentojn pri Karl ŝi forigis popularigonte malnovajn kaj novajn legendojn pri Karl May kaj ties konoj. Pri sia vojaĝego al Usono de 1934 ŝi raportis per multaj leteroj kiuj elgeblis en dresdena taggazeto sub la titolo *Unter dem Hakenkreuz um die Welt*. En majo 1937 ŝi fariĝis membro de NSDAP. Amikino de ŝi estis la duonfratino de Adolf Hitler, Angela Hammitzsch. En julio 1933 en Bayreuth, Winifred Wagner prezentis ŝin al Hitler. Tion ŝi priskribis poste entuziasme. Por (artefarite kaj fantazie) proksimigi la idearon de Karl May al naziismo ŝi havis konkretajn planojn. En 1938 ŝi (vane) proponis al E.A. Schmid, aliskribi la romanon *Und Friede auf Erden* laŭ la ideologio de la nazioj.. Kiam alproksimiĝis la 100-a datreveno de la naskiĝtago de Karl May malhelpis grandan oficialan ĉetomban feston la fakto ke samloke troviĝis ankaŭ la tombo de Richard Plöhn kies patrino estis juda.

## Honoroj
De 2000 ekzistas strateto nomita por ŝi en Dresdeno, *Klara-May-Weg*. 
## Literaturo 
* Christian Heermann: *Karl May, der Alte Dessauer und eine alte Dessauerin,* Anhaltische Verlag-Gesellschaft, Dessau 1990, ISBN 3-910192-02-5
* Gerhard Klußmeier, Hainer Plaul: *Karl May. Biographie in Dokumenten und Bildern,* Olms, Hildesheim 1992, ISBN3-487-08169-5 
* Karl May: *Frau Pollmer – eine psychologische Studie,* Karl-May-Verlag, Bamberg 1982, ISBN 3-7802-3081-X
*Helmut Schmiedt: *Karl May oder Die Macht der Phantasie. Eine Biographie,* München: C. H. Beck 2017

## Eksteraj ligiloj 
* 
*ligiloj ĉe DDB
* biografio ampleksa - ĉe *Karl-May-Wiki*

## Notoj 
Kategorio:Karl May
Kategorio:Germanaj eldonistoj
Kategorio:Verkistinoj
Kategorio:Membroj de NSDAP